text: Satte ild til BMW i Kolding
  07 august 2013 kl. 04.46
  En BMW 325 blev natten til onsdag stjålet og efterfølgende sat i brand i Kolding.
  Gerningsmændene har kørt ræs i bilen og kørt ind i en lygtepæl. Derefter har de sat ild til den, oplyser Niels Henrik Dam fra lokalpolitiet i Kolding til TV SYD.
  Bilen blev fundet kl. 01.23 på Nova Boulevard i et nyt industrikvarter i Kolding syd - tæt ved TV SYD.
  Der er tale om en sort BMW fra 1991, der er meldt stjålet i Syd- og Sønderjyllands politikreds.
  Politiet kan endnu ikke sige, om bilen er blevet brugt til anden kriminalitet.
  